《送张辑游宣城》
宋代·严粲

君抚渊明底样琴，肯于弦上要知音。相逢尘事不挂口，别去清愁总上心。

听雨夜床孤旧约，看云秋壑想幽寻。他年跨鹤相过否，应笑浮名雪满簪。

作者简介：邵武人，字明卿，一字坦叔。官清湘令，精《毛诗》，尝自注诗，名曰《严氏诗缉》，以吕祖谦《读诗记》为主，而杂采诸说以发明之，间亦断以己意。